cyanic-selkie/wikianc huggingface dataset:
ฟ้าแดดสงยาง
ที่ตั้งและภูมิศาสตร์
พื้นที่ของเมืองตั้งอยู่บนที่ราบลุ่มลำน้ำปาว ซึ่งมีความสูงจากระดับน้ำทะเล 120 เมตรจากระดับน้ำทะเลปานกลาง ผังเมืองเดิมเป็นรูปไข่แล้วขยายออกมาทางทิศใต้และทิศตะวันออกจนมีรูปร่างค่อนข้างเหลี่ยม กว้าง 1,000 เมตร ยาว 1,800 เมตร มีคูน้ำคันดินล้อมรอบ 2 ชั้น คันดินสูงราว 2-3 เมตร สามารถคาดเดาได้ว่า เมื่อมีการขุดคูล้อมรอบที่ตั้งชุมชน ลำคูคงกลายเป็นที่รับน้ำฝนและน้ำซึ่งไหลจากแหล่งรับน้ำโดยรอบนำมาเก็บไว้เพื่อให้ใช้ได้ตลอดปี
สมัยทวารวดี (พุทธศตวรรษที่ 12-16)
เป็นระยะที่มีการอาศัยอยู่หนาแน่นที่สุดเมื่อเทียบกับระยะอื่นๆ มีการประมาณกันไว้ว่าเมืองฟ้าแดดสงยางในยุคนี้มีประชากรราว 3,000 คนเลยทีเดียว โดยพบเครื่องมือเหล็ก เครื่องประดับสำริดประเภทแหวน กำไล ลูกกระพรวน นอกจากนั้นยังพบลูกปัดแก้วสีเขียวอมฟ้า รวมทั้งลูกปัดหินอะเกต และหินคาร์เนเลียน ส่วนภาชนะดินเผาส่วนใหญ่จะเป็นหม้อมีสัน กาน้ำ (หม้อมีพวย) ตะคัน ตลอดจนได้พบแวดินเผา และเบี้ยดินเผาแบบต่าง ๆ อาจกล่าวได้ว่าโบราณวัตถุที่พบในชั้นนี้เหมือนกับโบราณวัตถุในวัฒนธรรมทวารวดีที่พบในแหล่งโบราณคดีสมัยทวารวดีในลุ่มน้ำเจ้าพระยา-ท่าจีน ซึ่งมีอายุอยู่ในช่วงพุทธศตวรรษที่ 12-16
นอกจากนี้ยังพบหลักฐานการจารึกบนพระพิมพ์ดินเผาเมืองฟ้าแดดสงยางด้วย ซึ่งอักษรที่ใช้จารึกเป็นอักษรสมัยหลังปัลลวะ (พุทธศตวรรษที่ 14) ภาษามอญโบราณ ด้านบนมีเนื้อหากล่าวถึง พระเจ้าอาทิตย์ ส่วนด้านหลัง เป็นข้อความสั้นๆ กล่าวแต่เพียงสังเขปว่า "พระพิมพ์องค์นี้ ปิณญะอุปัชฌายาจารย์ ผู้มีคุณเลื่องลือไกล" ซึ่งก็อาจแปลความได้ว่า พระพิมพ์องค์นี้ ท่านปิณญะอุปัชฌาจารย์ เกจิผู้มีชื่อเสียงได้สร้างขึ้นไว้สำหรับให้สาธุชนได้รับไปบูชา
รายชื่อภาพยนตร์ในจักรวาลภาพยนตร์มาร์เวล
มาร์เวลสตูดิโอส์ฉายภาพยนตร์เป็นกลุ่มที่เรียกว่า "เฟส" (Phases) ภาพยนตร์เรื่องแรกคือ ไอรอนแมน มหาประลัย คน เกราะ เหล็ก (2008) จัดจำหน่ายโดยพาราเมาต์พิกเจอส์ ตามด้วย ไอรอนแมน 2 (2010), ธอร์ เทพเจ้าสายฟ้า (2011) และ กัปตันอเมริกา: อเวนเจอร์ที่ 1 (2011) ทั้งหมดจัดจำหน่ายโดยพาราเมาต์เช่นกัน ในขณะที่ ยูนิเวอร์แซลพิกเจอส์ เป็นผู้จัดจำหน่ายภาพยนตร์เรื่อง มนุษย์ตัวเขียวจอมพลัง (2008) ต่อมา วอลต์ดิสนีย์สตูดิโอส์โมชันพิกเจอส์ เริ่มเป็นผู้จัดจำหน่ายภาพยนตร์ชุด เริ่มต้นจากภาพยนตร์ข้ามฝั่งเรื่อง ดิ อเวนเจอร์ส (2012) เป็นการสิ้นสุดเฟสหนึ่ง เฟสสอง ประกอบด้วย  ไอรอนแมน 3 (2013), ธอร์ เทพเจ้าสายฟ้าโลกาทมิฬ (2013), กัปตันอเมริกา: มัจจุราชอหังการ (2014), รวมพันธุ์นักสู้พิทักษ์จักรวาล (2014), ดิ อเวนเจอร์ส: มหาศึกอัลตรอนถล่มโลก (2015) และ มนุษย์มดมหากาฬ (2015)
เดอะมัลติเวิร์สซากา
ภาพยนตร์ตั้งแต่เฟสสี่ถึงหก เรียกรวมกันว่า "เดอะมัลติเวิร์สซากา" และรวมไปถึงละครโทรทัศน์หลายชุดและรายการพิเศษสองชุด บน ดิสนีย์+
อาร์เมอร์วอร์ส
อาร์เมอร์วอร์ส ดำเนินเรื่องหลังเหตุการณ์ใน มหันตภัยอำพราง (2023) วอลตัน กอกกินส์ จะกลับมารับบทเดิมเป็น ซันนี เบิร์ช จาก แอนท์-แมน และ เดอะ วอสพ์ (2018)
โลกสภา
โลกสภาและราชยสภาบริหารอำนาจนิติบัญญัติร่วมกัน โดยมีอำนาจหน้าที่เท่าเทียมกันในการเสนอและพิจารณาร่างกฎหมาย (ยกเว้นประเด็นที่เกี่ยวกับงบประมาณ เป็นอำนาจหน้าที่โดยตรงของโลกสภาที่จะพิจารณา นอกจากนั้น โลกสภายังมีอำนาจหน้าที่ที่จะประชุมอภิปรายไม่ไว้วางใจนายกรัฐมนตรีและรัฐบาล ซึ่งราชยสภาไม่มี) ในกรณีที่มีปัญหาเกี่ยวกับการดำเนินงานด้านนิติบัญญัติ ปัญหาดังกล่าวนี้จะได้รับการตัดสินโดยที่ประชุมร่วมกันของรัฐสภาอินเดีย แต่โดยที่โลกสภามีสมาชิกมากกว่าราชยสภาถึงสองเท่า จึงนับว่าโลกสภามีอำนาจมากกว่าในการประชุมร่วมกันดังกล่าว อย่างไรก็ดี การประชุมร่วมกันของสภาทั้งสองที่ประกอบขึ้นมาเป็นรัฐสภาอินเดียมีน้อยครั้งมาก ในประวัติศาสตร์ตั้งแต่การก่อตั้งสาธารณรัฐอินเดียจนถึงปัจจุบัน มีการประชุมร่วมเช่นว่านั้นเพียงสามครั้งเท่านั้น
พระเจริญราชเดช (กวด ภวภูตานนท์ ณ มหาสารคาม)
แยกจากร้อยเอ็ดไปขึ้นต่อกรุงเทพฯ
หลังตั้งเมืองมหาสารคามใน พ.ศ. ๒๔๐๘ ฝ่ายเมืองร้อยเอ็ดเกิดเหตุการณ์ขัดแย้งกันอย่างรุนแรงระหว่างพระขัติยวงษา (จัน) กับราชวงษ์ (สาร) บุตรพระพิไสยสุริยวงษ์ (ตาดี) ในที่สุดพระขัติยวงษา (จัน) ต้องลาออกจากตำแหน่งเจ้าเมือง ราชวงษ์ (สาร) จึงขึ้นเป็นพระขัติยวงษาเจ้าเมืองร้อยเอ็ดแทน ฝ่ายพระเจริญราชเดช (กวด) ขัดแย้งกับพระขัติยวงษา (สาร) ด้วยเรื่องบิดาของทั้งสองฝ่ายขัดแย้งกันเป็นทุนเดิม ทั้งพระขัติยวงษา (สาร) นั้นมีนิสัยดุร้ายเมืองมหาสารคามกับเมืองร้อยเอ็ดจึงมีเรื่องราวกล่าวโทษฟ้องร้องกันอยู่เสมอ ในที่สุด พ.ศ. ๒๔๑๒ จึงยกฐานะเมืองมหาสารคามและเจ้าเมืองให้สูงขึ้นแล้วให้เมืองมหาสารคามแยกออกจากเมืองขึ้นร้อยเอ็ดมาขึ้นตรงต่อกรุงเทพฯ ซึ่งนโยบายนี้ทำให้อำนาจของเมืองร้อยเอ็ดอ่อนแอลง
กวยจั๊บ
กวยจั๊บ เป็นก๋วยเตี๋ยวชนิดหนึ่งที่ค่อนข้างแตกต่างจากก๋วยเตี๋ยวชนิดอื่นมากพอสมควร เพราะต้องใช้เส้นก๋วยเตี๋ยวชนิดหนึ่งที่เรียกว่าเส้นกวยจั๊บสดปรุง แบ่งออกได้เป็น 2 ประเภทใหญ่ ๆ คือ กวยจั๊บน้ำข้น และ กวยจั๊บน้ำใส นอกจากนี้แล้ว ยังมีเส้นกวยจั๊บประเภทหนึ่ง เรียกว่า กวยจั๊บเซี่ยงไฮ้ มีลักษณะเส้นใส ทำมาจากถั่วเหลือง นิยมใช้ทำกวยจั๊บน้ำใส หรือนำไปปรุงเป็นอาหารอย่างอื่นได้ เช่น ยำ หรือ ผัดขี้เมา เป็นต้น
อะแด็ปเตอร์แพตเทิร์น
ภาษาจาวา
ซอร์สโค้ดอะแด็ปเตอร์แบบ inheritance
ตราสัญลักษณ์สมาคมประชาชาติแห่งเอเชียตะวันออกเฉียงใต้
ตราสัญลักษณ์อาเซียน กำหนดขึ้นเมื่อเดือนกรกฎาคม พ.ศ. 2540 ส่วนคำแนะนำอย่างเป็นทางการในการใช้ตราสัญลักษณ์ กำหนดเมื่อ 8 เมษายน พ.ศ. 2553 มีสัญลักษณ์ เป๊นรวงข้าว 10 ต้นมัดรวมกันอยู่ในวงกลมสีแดง ล้อมด้วยสีขาวและสีน้ำเงินตามลำดับ โดยมีความหมายดังนี้
เซลล์ (ชีววิทยา)
การเจริญเติบโตและเมแทบอลิซึม
ระหว่างกระบวนการแบ่งเซลล์ที่เกิดขึ้นสืบเนื่อง เซลล์เจริญเติบโตผ่านการทำงานของกระบวนการเมแทบอลิซึมระดับเซลล์ ซึ่งเป็นกระบวนการที่แต่ละเซลล์มีการแปรรูปโมเลกุลของสารอาหาร โดยมีอยู่สองประเภทคือ แคแทบอลิซึมที่เป็นการแยกสลายโมเลกุลซับซ้อนเพื่อให้ได้พลังงานและความสามารถในการรีดิวซ์ (reducing power) และแอแนบอลิซึมซึ่งเซลล์ใช้พลังงานและความสามารถในการรีดิวซ์เพื่อสร้างโมเลกุลซับซ้อนและดำเนินกระบวนการทางชีววิทยาอื่น ๆ น้ำตาลเชิงซ้อนที่สิ่งมีชีวิตบริโภคเข้าไปสามารถถูกย่อยสลายเป็นโมเลกุลน้ำตาลอย่างง่ายที่เรียกว่ามอโนแซ็กคาไรด์ (monosaccharide) เช่นกลูโคส ที่เมื่ออยู่ภายในเซลล์จะถูกแยกสลายไปอีก เพื่อสร้างอะดีโนซีนไตรฟอสเฟต (adenosine triphosphate, ATP) อันเป็นโมเลกุลเป็นแหล่งพลังงานพร้อมใช้งานของเซลล์ ผ่านสองวิถีที่แตกต่างกัน
การเคลื่อนไหว
ในสิ่งมีชีวิตหลายเซลล์ เซลล์สามารถเคลื่อนที่ระหว่างกระบวนการเช่น การรักษาบาดแผล, การตอบสนองทางภูมิคุ้มกัน และการแพร่กระจายของเซลล์มะเร็ง อย่างในการรักษาบาดแผล เซลล์เม็ดเลือดขาวเคลื่อนที่ไปยังบาดแผลเพื่อฆ่าจุลชีพที่อาจก่อให้เกิดการติดเชื้อ การเคลื่อนไหวของเซลล์เกี่ยวข้องกับโปรตีนหลายชนิดที่ทำหน้าที่เป็นตัวรับ, ตัวเชื่อมโยง, รวมกลุ่ม, ประสาน, ยึดติด, ขับเคลื่อน, และอื่นๆ การเคลื่อนไหวประกอบด้วยสามขั้นตอนคือ การยื่นขอบนำทาง (leading edge) ของเซลล์, การยึดติดกับพื้นผิวของขอบนำและการปล่อยตัวจากพื้นผิวของตัวและส่วนท้ายของเซลล์, และการหดตัวของไซโทสเกเลตันเพื่อดึงเซลล์ไปข้างหน้า แต่ละขั้นตอนขับเคลื่อนด้วยแรงเชิงกลที่เกิดจากส่วนที่แตกต่างกันของไซโทสเกเลตัน
ก๋วยเตี๋ยวเรือ
การรับประทานก๋วยเตี๋ยวเรือ นิยมรับประทานกับกากหมูหรือแคบหมู และ ใบกะเพรา หรือ โหระพาเพื่อดับกลิ่นคาว
ยานเดกซ์
ยานเดกซ์ (Я́ндекс - Yandex) เป็นเสิร์ชเอนจินจากรัสเซีย เริ่มก่อตั้งเมื่อปี พ.ศ. 2540 โดยในปัจจุบันเป็นเสิร์ชเอนจินที่ได้รับการนิยมมากที่สุดในรัสเซีย มีสัดส่วนการตลาด 44% มากกว่าเสิร์ชเอนจินกูเกิลที่มีสัดส่วน 34%
กันยายน พ.ศ. 2544
'''กันยายน พ.ศ. 2544''' เป็นเดือนที่ 9 ของปี พ.ศ. 2544
สโมสรวอลเลย์บอลชายปักกิ่ง
ประวัติ
สโมสรวอลเลย์บอลชายปักกิ่ง ก่อตั้งขึ้นในปี ค.ศ. 1956 สโมสรมีส่วนร่วมในการแข่งขันวอลเลย์บอลไชนีสลีกของประเทศจีน ตั้งแต่ปี ค.ศ. 1996 หลังจากได้แชมป์ลีก B ในปี ค.ศ. 2011 สโมสรได้รับการเลื่อนขึ้นไปเล่นลีก A อีกครั้ง ในรอบชิงชนะเลิศฤดูกาล 2011-12 สโมสรปักกิ่งพ่ายให้กับสโมสรวอลเลย์บอลเหลียวหนิง
พระธาตุจอมจันทร์
ประวัติพระธาตุจอมจันทร์
ผู้สร้างพระธาตุจอมจันทร์ คือ พระครูบาทิพย์ เจ้าอาวาสวัดบ้านแหลว สร้างขึ้นเมื่อปี พ.ศ. 2458 พระครูบาทิพย์ ชักชวนสาธุชนร่วมกันก่อสร้างพระเจดีย์ ต่อมาใน พ.ศ. 2468 ได้ก่อสร้างวิหาร กุฎิ และศาลา ตั้งชื่อว่า "วัดพระธาตุจอมจันทร์" มีภิกษุจำพรรษาติดต่อกันมา จนถึง พ.ศ. 2480 ได้เกิดไฟป่าลุกลามไหม้ศาลาและกุฎิจนหมด เหลือแต่พระเจดีย์และวิหาร ด้วยศรัทธาชาวบ้านจึงย้ายมาสร้างวัดอยู่ข้างล่าง ห่างวัดเดิม 300 เมตร วัดพระธาตุจอมจันทร์จึงได้กลายเป็นวัดร้างแต่นั้นมา จนถึง พ.ศ. 2542 จึงได้มีการบูรณะขึ้นมาใหม่
ความเชื่อ
ในการไหว้ พระธาตุจอมจันทร์ เชื่อกันว่าถ้าได้กราบไหว้และตั้งจิตอธิฐานผิวพรรณสวยงามเปล่งปลั่งรัศมีดุจแสงจันทร์งดงามอย่างหาที่เปรียบไม่ได้
ตัวต่อนินจา แสบซ่าส์มหากาฬ
นักแสดงนำ
ในซีซั่น 8 เรื่องบุตรของการ์มาดอน หลังจากเหตุการณ์ของหัตถ์แห่งเวลา ทุกคนก็ได้ใช้ชีวิตอย่างปกติ แต่มีอาชญากรกลุ่มในนามว่าศิษย์ของการ์มาดอนจะมาขโมยหน้ากากอันหนึ่งไป พวกนินจาจึงเรียกรวมตัว และลอยด์ได้พบรักกับฮารุมิ แต่แท้จริงตนถูกหลอกใช้ และฮารุมิก็เป็นส่วนหนึ่งของศิษย์ของการ์มาดอนด้วย และกลุ่มอาชญากรนั้นก็ได้ปลุกสร้างการ์มาดอนขึ้นมา และโคลก็ได้พบเด็กคนหนึ่งซึ่งรู้ว่าอาจจะเป็นอาจารย์วู และพวกนินจาทั้ง 4 ก็ใช้ชาแห่งนักเดินทางหลบหนีไปฝึกที่เกาะแห่งหนึ่ง โดนในซีซั่นนี้
พ.ศ. 806
545 พุทธศักราช 806 ใกล้เคียงกับ
อีมาน (นางแบบ)
นางแบบ
ขณะที่ยังศึกษาอยู่ในมหาวิทยาลัย อีมานได้รับการดูตัวจาก ปีเตอร์ เบรียด ช่างภาพชาวอเมริกัน เธอจึงย้ายมายังสหรัฐอเมริกาเพื่อเข้าวงการนางแบบ ผลงานชิ้นแรกของเธอคือถ่ายแบบลงในนิตยสารโวค (Vogue) ในปี ค.ศ. 1976 ไม่ช้าเธอก็เริ่มมีชื่อเสียงเพิ่มขึ้น จนปูทางไปสู่การเป็นสุดยอดนางแบบ
สมองส่วนกลาง
ภาพตัดขวางของสมองส่วนกลาง
ภาพตัดขวางของสมองส่วนกลางที่ระดับซุพีเรียร์ คอลลิคูลัสแสดงเรด นิวเคลียส นิวเคลียสของเส้นประสาทกล้ามเนื้อตารวมทั้งเอดิงเงอร์-เวสท์ฟัล นิวเคลียส (Edinger-Westphal nucleus) รวมทั้งซับสแตนเชีย ไนกรา
ซับสแตนเชีย ไนกรายังปรากฏในภาพตัดขวางที่ระดับอินฟีเรียร์ คอลลิคูลัส นอกจากนี้ที่ระดับนี้ยังมีนิวเคลียสของเส้นประสาททรอเคลียร์ และเส้นทางไขว้ทแยงของฐานซีรีเบลลัม (superior cerebellar peduncles)
ซัมเมอร์สแลม (2006)
เรื่องราวการชิงแชมป์โลก ECW ระหว่างบิ๊กโชว์ กับซาบู
ในการตอบโต้ ซาบูได้ทำร้ายบิ๊กโชว์ด้วยเก้าอี้พับ และได้ใส่ท่า Arabian Facebuster และกระโดดทิ้งศอกพร้อมด้วยเก้าอี้พับ ต่อมาในศึกอีซีดับเบิลยูออนไซไฟ (25 สิงหาคม ค.ศ. 2006) ในแมทช์การปล้ำไต่บันไดระหว่างร็อบ แวน แดม กับซาบู ด้วยการชิงสัญญาการชิงแชมป์โลก ECW ผลสุกท้ายซาบูเอาชนะไปได้ และบิ๊กโชว์เข้ามาและใส่ท่า chokeslam ทั้งซาบู และร็อบ แวน แดม
เจริญใจ สุนทรวาทิน
การทำงาน
เริ่มรับราชการครั้งแรก โดยเข้าถวายตัวเป็นข้าหลวงเรือนนอก ในรัชสมัยพระบาทสมเด็จพระมงกุฎเกล้าเจ้าอยู่หัว ทำหน้าที่ขับร้อง ต่อมาได้ถวายตัวเป็นข้าหลวงในสมเด็จพระนางเจ้ารำไพพรรณี พระบรมราชินี ในรัชสมัยพระบาทสมเด็จพระปกเกล้าเจ้าอยู่หัว ทำหน้าที่ขับร้องและบรรเลงประจำวงมโหรีหลวง ต่อมาจึงได้โอนไปสังกัดกรมพระราชวังและกรมศิลปากร ตามลำดับ และได้ย้ายไปสอนประจำการที่โรงเรียนการเรือนพระนครและโรงเรียนอนุบาลลอออุทิศ จนเกิดสงครามโลกครั้งที่สอง จึงลาออกจากราชการ
จิมมี ฮอฟฟา
ข้อหาทางอาญา
ฮอฟฟาเผชิญกับการสืบสวนคดีอาชญากรรมครั้งสำคัญครั้งแรกในปี พ.ศ. 2500 อันเป็นผลมาจากคณะกรรมการแมคเคลแลน เมื่อวันที่ 14 มีนาคม พ.ศ. 2500 ฮอฟฟาถูกจับกุมในข้อหาพยายามติดสินบนผู้ช่วยคณะกรรมการคัดเลือก ฮอฟฟาปฏิเสธข้อกล่าวหา (และพ้นผิดในเวลาต่อมา) แต่การจับกุมดังกล่าวทำให้มีการสอบสวนเพิ่มเติม และมีการจับกุมและตั้งข้อกล่าวหาอีกในสัปดาห์ต่อมา เมื่อจอห์น เอฟ. เคนเนดีได้รับเลือกเป็นประธานาธิบดีในปี พ.ศ. 2503 เขาแต่งตั้งโรเบิร์ตน้องชายของเขาเป็นอัยการสูงสุด โรเบิร์ต เคนเนดีเคยผิดหวังในความพยายามที่จะตัดสินฮอฟฟาก่อนหน้านี้ ขณะที่ทำงานเป็นที่ปรึกษาให้กับคณะอนุกรรมการแมคเคลแลน ในฐานะอัยการสูงสุดตั้งแต่ปี พ.ศ. 2504 เคนเนดีติดตามกลุ่มอาชญากรอย่างรุนแรงด้วยกลุ่มอัยการและผู้สอบสวนที่เรียกว่า "จับฮอฟฟา"
ครามเถื่อน
ครามเถื่อน เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ผิวใบด้านล่างมีขนหนาแน่นกว่าด้านบน ดอกช่อ กลีบดอกสีชมพู ฝักทรงกระบอก ปลายโค้งงอขึ้น เมล็ดรูปสี่เหลี่ยมผืนผ้า เป็นมันวาว ใช้ทำสีครามย้อมผ้า พบในอินเดีย จีน ไต้หวัน กัมพูชา ลาว เวียดนาม ในไทยพบทางภาคเหนือ ภาคตะวันออก ภาคกลาง และภาคใต้
พ.ศ. 810
พุทธศักราช 810 ใกล้เคียงกับ
คาร์รี คูน
คาร์รี อเล็กซานดรา คูน (Carrie Alexandra Coon; เกิด 24 มกราคม พ.ศ. 2524) เป็นนักแสดงหญิงชาวอเมริกัน ในโทรทัศน์เธอเป็นที่รู้จักจากบทบาทการแสดงในฐานะ นอรา เดอร์สต์ ซึ่งเป็นแม่ผู้โศกเศร้าในซีรีส์ดราม่าลึกลับของ HBO เรื่อง The Leftovers (2014–2017) และรับบท Gloria Burgle ในซีรีส์กวีนิพนธ์ของ FX เรื่อง Fargo ซีซั่นที่สาม (ค.ศ. 2017) เธอได้รับรางวัล TCA Award สาขาความสำเร็จส่วนบุคคลในละคร จากการแสดงทั้งสองครั้งและได้รับการเสนอชื่อเข้าชิงรางวัล Primetime Emmy Award สาขานักแสดงนำหญิงยอดเยี่ยมในซีรีส์เฉพาะกิจหรือภาพยนตร์ของ ฟาร์โก นอกจากนี้เธอยังมีบทบาทนำในซีรีส์ดราม่าอาชญากรรมกวีนิพนธ์ซีซั่นที่สองเรื่อง The Sinner (2018)
ยุคไทรแอสซิก
ในยุคไทรแอสซิก สิ่งมีชีวิตทั้งบนบกและในทะเลมีการเปลี่ยนแปลงครั้งใหญ่ จากพื้นผิวโลกที่มีสภาพแย่ลงอย่างรวดเร็วหลังการสูญพันธุ์ในช่วงรอยต่อระหว่าง ยุคเพอร์เมียน และ ยุคไทรแอสซิก ปะการังในกลุ่มเฮกซะคอราลเลีย (hexacorallia) ถือกำเนิดขึ้น พืชดอกอาจจะวิวัฒนาการในยุคนี้ รวมกระทั่งสัตว์มีกระดูกสันหลังที่บินได้คือเทอโรซอร์ (Pterosaur)
เขากรันปาราดีโซ
กรันปาราดีโซ (Gran Paradiso) ยอดเขาตั้งอยู่ในประเทศอิตาลี ทางตะวันตกเฉียงเหนือ ใกล้พรมแดนประเทศฝรั่งเศส เป็นส่วนหนึ่งของเทือกเขาแอลป์ มีความสูง 4,061 เมตร และตั้งอยู่ในเขตอุทยานแห่งชาติกรันปาราดีโซ
ดวงพร สนธิขันธ์
ประวัติ
ปัจจุบันเป็นอาจารย์พิเศษ วิชา Acting for cinema 2 ที่คณะนวัตกรรม มศว ประสานมิตร
ออฌีเย กีซแล็ง เดอ บุสแบ็ก
ความสามารถของบุสแบ็กนำไปสู่การศึกษาภาษาละตินขั้นสูงที่มหาวิทยาลัยคาทอลิกแห่งเลอเฟิน ซึ่งเขาลงทะเบียนในปี ค.ศ. 1536 โดยใช้ชื่อ "ออฌีเย กีซแล็ง เดอ กอมีน" หลังจากนั้นก็ไปศึกษาตามมหาวิทยาลัยที่มีชื่อเสียงหลายมหาวิทยาลัยทางตอนเหนือของอิตาลี
พลอย (ภาพยนตร์)
การตอบรับ
ในนิตยสาร ฟิล์มแมกซ์ มีนักวิจารณ์ให้ดาว "พลอย" ทั้งหมด 11 คน รวม 36 ดาว เฉลี่ยเท่ากับ 3.27 ดาว (จากคะแนนเต็ม 4 ดาว) น่าสังเกตว่าไม่มีนักวิจารณ์คนไหนให้ 4 ดาวเต็ม แต่ขณะเดียวกันก็ไม่มีใครให้ต่ำกว่า 3 ดาว
Margarettidae
Margarettidae เป็นสกุลของไบรโอซัวที่อยู่ในวงศ์ Cheilostomatida.
แอนนา ลีโอโนเวนส์
แอนนา ลีโอโนเวนส์ (Anna Leonowens) หรือ แหม่มแอนนา มีชื่อจริงว่า แอนนา แฮร์เรียต เอ็มมา เอ็ดเวิดส์ (Anna Harriet Emma Edwards; 26 พฤศจิกายน พ.ศ. 2374 - 19 มกราคม พ.ศ. 2458)
แหม่มแอนนาเป็นที่รู้จักในฐานะเป็น "พระอาจารย์ฝรั่ง" ของพระบาทสมเด็จพระจุลจอมเกล้าเจ้าอยู่หัว รัชกาลที่ 5 แต่สำหรับชาวต่างชาติทั่วไปแหม่มแอนนาคือตัวละครเอกของนวนิยายและละครบรอดเวย์ชื่อดัง เรื่อง เดอะคิงแอนด์ไอ รวมทั้งภาพยนตร์ฮอลลีวู้ดเรื่อง แอนนาแอนด์เดอะคิง ซึ่งสวมบทบาทโดยนักแสดงชั้นนำ คือโจดี ฟอสเตอร์
ประวัติ
แอนนาเป็นเด็กกำพร้าพ่อตั้งแต่อายุ 7 ขวบ เป็นลูกครึ่งแองโกล-อินเดีย เกิดในประเทศอินเดีย เป็นบุตรของโทมัส เอ็ดเวิดส์ กับแมรี แอนน์ กลาสคอตต์
แอนนาได้รับการศึกษาที่ประเทศอังกฤษ ต่อมาได้ย้ายตามสามีไปอยู่ที่เกาะปีนังในมาเลเซีย ซึ่งขณะนั้นเป็นอาณานิคมของจักรวรรดิอังกฤษเช่นกัน
แอนนา ในบทประพันธ์และภาพยนตร์
ปี พ.ศ. 2487 มากาเร็ต แลนดอนได้ประพันธ์ บทประพันธ์เรื่อง แอนนาและพระเจ้าแห่งกรุงสยาม (Anna and the King of Siam) โดยได้รับแรงบันดาลใจจากหนังสือที่แอนนาแต่ง และได้ถูกสร้างเป็นภาพยนตร์ในปี พ.ศ. 2489 กำกับโดย จอห์น ครอมเวลล์ นำแสดงโดย เร็กซ์ แฮร์ริสัน
ชาวซัมซัม
ศัพทมูลวิทยา
โดยชื่อซัมซัมเป็นชื่อที่ชาวไทยพุทธและชาวมลายูมุสลิมใช้เรียกเพื่อให้เกิดความแตกต่าง แต่คนท้องถิ่นบางส่วนไม่ยอมรับเพราะมองว่าเป็นคำเหยียดหยัน ในประเทศมาเลเซียแบ่งซัมซัมออกเป็นสองกลุ่มคือซียัมซัมซัม (Siam Samsam) คือกลุ่มชาวไทยที่นับถือศาสนาพุทธ และมาเลย์ซัมซัม (Malay Samsam) คือกลุ่มชาวไทยที่นับถือศาสนาอิสลาม
แชเนล อีมาน
ประวัติ
มารดาของเธอเป็นลูกครึ่งเกาหลีกับแอฟริกันอเมริกัน ส่วนบิดาเป็นชาวอเมริกันเชื้อสายแอฟริกัน
แอนดรอยด์ (ระบบปฏิบัติการ)
ประวัติ
ในวันที่ 22 สิงหาคม พ.ศ. 2559 กูเกิลเปิดตัว แอนดรอยด์ 7.0 "นูกัต" อย่างเป็นทางการ โดยสมาร์ตโฟนรุ่นแรกที่มาพร้อมกับแอนดรอยด์เวอร์ชันนี้คือ แอลจี วี20 จากนั้น ในวันที่ 22 สิงหาคม พ.ศ. 2562 กูเกิลได้ยกเลิกการใช้ชื่อเล่น Android ที่เป็นชื่อขนมหวานตั้งแต่รุ่นที่ 10 เป็นต้นไป ดังนั้น Android ที่เป็นชื่อเล่น Q จะถูกเรียกว่า Android 10 พร้อมทั้งเปลี่ยนโลโก้ Android แบบใหม่ และฟอนต์ให้แตกต่างจากเดิมเพียงเล็กน้อย
การจัดการหน่วยความจำ
อุปกรณ์แอนดรอยด์นั้นจะมีการใช้งานแบตเตอรี ทำให้แอนดรอยด์ได้รับการออกแบบเพื่อจัดารหน่วยความจำ หรือ แรม สำหรับการใช้พลังงานที่น้อยที่สุด ในทางตรงข้ามกันกับคอมพิวเตอร์ตั้งโต๊ะ ซึ่งจะมีพลังงานให้ใช้ได้อย่างไม่จำกัด เมื่อแอปพลิเคชันของแอนดรอยด์ไม่ได้ใช้งาน ระบบจะจัดการจัดเก็บไว้ในหน่วยความจำ (เมื่อเปิดแอปพลิเคชันทิ้งไว้ในการใช้งาน)
บุคคลที่เกิดในปี พ.ศ. 2528
ด้านล่างนี้เป็นบุคคลที่เกิดในปี พ.ศ. 2528
Calwelliidae
Calwelliidae เป็นสกุลของไบรโอซัวที่อยู่ในวงศ์ Cheilostomatida.
ปิติพงศ์ เต็มเจริญ
ปิติพงศ์ เต็มเจริญ เป็นนักการเมืองชาวไทย เคยเป็นสมาชิกสภาผู้แทนราษฎรกรุงเทพมหานคร 3 สมัย ในช่วงปี 2538 และ 2544-2549 เคยเป็นโฆษกพรรคเสรีรวมไทย และเป็นหัวหน้าพรรคเป็นธรรม เจ้าของฉายา "ทายาทเจ้าพ่อรถทัวร์สายใต้"
ยุคจูแรสซิก
ยุคจูแรสซิก (Jurassic) เป็นยุคหนึ่งทางธรณีกาลของโลก อยู่ระหว่าง 199.6 ± 0.6 ถึง 145.4 ± 4.0 ล้านปีก่อน ยุคนี้อยู่หลังยุคไทรแอสซิกและอยู่ก่อนยุคครีเทเชียส ยุคนี้ถูกกำหนดช่วงเวลาจากชั้นหิน แต่ช่วงเวลาที่เกิดขึ้นจริงยังไม่สามารถระบุแน่นอน ตัวเลขปีที่ระบุข้างต้นมีโอกาสผิดพลาดได้ 5 ถึง 10 ล้านปี
ปราสาทโอซากะ
ลักษณะเด่น
ปราสาทโอซากะมีสิ่งก่อสร้าง 13 อย่างที่รัฐบาลญี่ปุ่นระบุให้เป็นทรัพย์สมบัติสำคัญในทางวัฒนธรรม สิ่งที่มีชื่อเสียงมากเป็นพิเศษคือ ประตูขนาดใหญ่และและป้อมปราการที่อยู่ตามคูกำแพงเมืองรอบนอก กำแพงสูงชันที่สูงเกือบถึง 30 เมตร นั้นทำมาจากก้อนหินขนาดใหญ่ซึ่งส่งเข้ามาในโอซากะจากเหมืองที่อยู่ห่างออกไปมากกว่า 100 กิโลเมตร ความสูงของกำแพงและความกว้างของคูกำแพงเมืองที่เห็นนั้นไม่สามารถเทียบได้กับปราสาทอื่นๆในญี่ปุ่นได้เลย
ประวัติ
ในปี ค.ศ. 1660 เกิดเหตุการณ์ฟ้าผ่าที่คลังแสงเป็นผลให้เกิดระเบิดและไฟไหม้ตัวปราสาท จากนั้นในปี 1665 เกิดฟ้าผ่าทำให้ตัวปราสาทหลักได้รับความเสียหายและพังลงมา
ทีโม เวสส์
ในฐานะกองหลัง เขาเป็นผู้เล่นให้กับสโมสรเครเฟลเดอร์ ฮาเททเซ ของเยอรมัน เขาได้รับการเปิดตัวในการเล่นให้แก่ทีมชาติชุดใหญ่ ณ วันที่ 26 กุมภาพันธ์ ค.ศ. 2001 ของนัดกระชับมิตรเมื่อพบกับทีมอินเดียที่บอมเบย์ ส่วนในวันที่ 18 ธันวาคม ค.ศ. 2005 เวสส์ได้ลงเล่น 137 ครั้งที่บ้านเกิดของเขา จากการทำคะแนนที่ 13 ประตู ซึ่งก่อนหน้านี้ เขาเล่นให้กับทีมอูเลนฮอร์สท ฮาเททเซ ในเมืองมึลไฮม์อันแดร์รัวห์ และตั้งแต่เข้าร่วมแข่งขันโอลิมปิกที่เอเธนส์ เขาก็ได้เป็นกัปตันทีมชายชุดทีมชาติ
เส้นทางแชมเปียนส์ภายในประเทศยูฟ่ายูธลีก ฤดูกาล 2017–18
รอบแรก
รวมผลสองนัด เซลเยซนิชาร์ ชนะ 4–3.
รวมผลสองนัด อายักซ์ ชนะ 6–0.
รวมผลสองนัด สปาร์ตา ปราก ชนะ 7–1.
รวมผลสองนัด ชัคห์ตีออร์ ซอลีกอร์สค์ ชนะ 4–2.
รวมผลสองนัด ซาบูร์ตาโล ทบิลีซี ชนะ 2–1.
ไอศกรีม
ไอศกรีม (อ่านว่า ไอ-สะ-กฺรีม) มาจากคำภาษาอังกฤษว่า ice-cream   พจนานุกรม ฉบับราชบัณฑิตยสถานให้เขียนเป็นภาษาไทยว่า ไอศกรีม ซึ่งเป็นคำที่เขียนกันมาแต่เดิม ไอศกรีม เป็นชื่อขนมอย่างหนึ่งทำด้วยครีม นม น้ำตาลเป็นต้น ผสมกัน แล้วปั่นให้ข้นในอุณหภูมิต่ำอาจเติมรส สี และกลิ่นต่าง ๆ ได้ตามชอบ  เช่น ไอศกรีมช็อกโกแลต ไอศกรีมกาแฟ ไอศกรีมวานิลลา ถ้าใช้น้ำกะทิแทนครีม ก็จะเรียกว่า ไอศกรีมกะทิ ถ้าใส่เครื่องอย่างอื่น ๆ ประสม ก็อาจเรียกตามชื่อเครื่องประสมนั้น ๆ เช่น ไอศกรีมเม็ดแมงลัก ไอศกรีมทุเรียน ไอศกรีมข้าวโพด ไอศกรีมเผือก ภาษาปากหรือภาษาพูดมักจะเรียกว่า ไอติม และบางครั้ง    ไอติม จะหมายถึงไอศกรีมชนิดที่ไม่ใส่ครีมหรือนมด้วย เช่น ไอติมแท่ง ไอติมหลอด
ไอศกรีมในประเทศไทย
ส่วน ไอศกรีมหลอด หรือไอศกรีมแท่งก็เกิดขึ้นในสมัยรัชกาลที่ 7 โดยใช้น้ำหวานใส่หลอดสังกะสีและเขย่าให้แข็ง และมีก้านไม้เสียบ โดยจะใส่ถังขับไปขายตามถนน สั่นกระดิ่งเป็นสัญญาณเพื่อเรียกลูกค้า นอกจากนี้ยังมีจุดขายที่การลุ้นไอศกรีมฟรีจากไม้เสียบที่หากมีสีแดงป้ายอยู่ก็จะได้กินฟรีอีกหนึ่งแท่งด้วย ซึ่งไอศกรีมแบบหลอดก็มีการพัฒนาจนมาเป็นไอศกรีมโบราณที่มีส่วนผสมของนมโดยมีลักษณะเป็นแท่งสี่เหลี่ยม อาจทานเป็นแท่ง หรือตัดใส่ถ้วยรับประทานก็ได้
พืดหินปะการังอาโป
พืดหินปะการังอาโป เป็นระบบแนวปะการังในฟิลิปปินส์ตั้งอยู่บนน่านน้ำตะวันตกของจังหวัดคันลูรังมินโดโรในช่องแคบมินโดโร ครอบคลุมพื้นที่รวม 34 ตารางกิโลเมตร พืดหินปะการังนี้ถือเป็นระบบแนวปะการังที่ใหญ่เป็นอันดับสองของโลกและใหญ่ที่สุดในประเทศ แนวปะการังและน่านน้ำโดยรอบเป็นพื้นที่คุ้มครองของประเทศโดยใช้ชื่อว่า อุทยานแห่งชาติพืดหินปะการังอะโป (ARNP) พืดหินปะการังอะโปเป็นหนึ่งในแหล่งดำน้ำที่เป็นที่รู้จักและเป็นที่นิยมมากที่สุดในประเทศ และอยู่ในรายการเบื้องต้นของแหล่งมรดกโลกของยูเนสโกอีกด้วย
ประกอบ จิรกิติ
ประวัติ
ดร.ประกอบ จิรกิติ เคยทำงานด้านวิชาการเป็นอาจารย์ สถาบันบัณฑิตพัฒนบริหารศาสตร์ (นิด้า) มีผลงานจนได้ดำรงตำแหน่งรองอธิการบดีฝ่ายวิชาการ ก่อนจะเข้าเป็นผู้บริหารบริษัทหลายแห่งในเครือยูคอม ที่เป็นหนึ่งในธุรกิจสื่อสารยักษ์ใหญ่ของไทย กระทั่งได้ขึ้นดำรงตำแหน่ง รองกรรมการผู้จัดการใหญ่ บริษัท ยูไนเต็ด คอมมูนิเกชั่น อินดัสตรี จำกัด (มหาชน) หรือ ยูคอม และต่อมาเป็น กรรมการผู้จัดการบริษัท เลิร์นทูเกเธอร์ จำกัด ธุรกิจการเรียนการสอนแบบออนไลน์ (e-Learning) ในเครือยูคอม ซึ่งเท่ากับได้ทำงานในสายงานการศึกษาอีกครั้ง
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ดร.ประกอบ จิรกิติ ลงสมัครรับเลือกตั้งอีกครั้งเป็น ส.ส. แบบสัดส่วน กลุ่ม 6 ในสังกัด พรรคประชาธิปัตย์ เช่นเดิม และได้รับการเลือกตั้ง ต่อมาใน การเลือกตั้งสมาชิกสภาผู้แทนราษฎรในประเทศไทย พ.ศ. 2554 ได้ลงสมัครรับเลือกตั้งในระบบบัญชีรายชื่อ สังกัดพรรคประชาธิปัตย์ และได้รับเลือกตั้งเป็น ส.ส.อีกสมัย
อาทิตย์ทมิฬ (ค.ศ. 1939)
ลำดับเหตุการณ์เริ่มต้นด้วยการโจมตีของเยอรมันโดยพลซุ่มยิงของหน่วย Selbstschutz ในการล่าถอยของกองกำลังทหารโปแลนด์และดำเนินปฏิบัติการตอบโต้ขั้นสุดท้ายในการสังหารเชลยชาวโปลแลนด์โดยกองทัพเวรมัคท์และหน่วย Selbstschutz หลังจากเมืองถูกยึดครอง.ในเหตุการณ์ครั้งนี้ส่งผลทำให้พลเมืองทั้งชาวเยอรมันและชาวโปแลนด์เสียชีวิต สถาบันแห่งชาติรำลึกของโปลแลนด์ได้ค้นพบและยืนยันว่า มีเหยื่อเป็นชาวคริสเตียนนิกายลูเทอแรนจำนวน 254 คน มีข้อสันนิษฐานว่า มีเหยื่อเป็นชาวเยอรมัน และชาวคริสต์นับถือคาทอลิกจำนวน 86 คน มีข้อสันนิษฐานว่า มีพลเรือนชาวโปลแลนด์และทหารชาวชาวโปลแลนด์จำนวน 20 คน เชลยชาวโปลแลนด์จำนวนประมาณ 600-800 คนถูกสังหารหมู่ด้วยการยิงทิ้งในภายหลังจากเมืองถูกยึดครอง
หลังจากที่เยอรมันได้เข้าสู่เมือง,พวกเขาได้สังหารพลเรือนชาวโปลแลนด์จำนวน 1,200-3,000 คน ซึ่งเป็นส่วนหนึ่งของปฏิบัติการทันเนนแบร์ก,เหตุการณ์และสถานที่ของปฏิบัติการได้กลายเป็นที่รู้จักกันคือ หุบเขาแห่งความตาย (Valley of Death) ผู้ที่ถูกสังหารได้รวมถึงนายกเทศมนตรีของเมืองบึดก็อชตช์ นายเลออน บาร์ชีแชฟสกี เชลยศึกชาวโปแลนด์ 50 คนจาก บึดก็อชตช์ ซึ่งต่อมาได้ถูกกล่าวหาโดยศาลสรุป Sondergericht Bromberg ของนาซีสำหรับมีส่วนร่วมในอาทิตย์ทมิฬและถูกยิงเป้าทิ้ง.
ซีซีทีวี
คำสำคัญ "ซีซีทีวี" หรือ "CCTV" เป็นอักษรย่อ ซึ่งสามารถหมายถึง
จินเดอร์ มาฮาล
ชีวิตส่วนตัว
Dhesi เป็นปัญจาบจัทซิกแต่กำเนิด สามารถพูดภาษาปัญจาบและภาษาอังกฤษได้ เขาเป็นหลานชายของนักมวยปล้ำ Gama Singh ซึ่งถือเป็นตำนานฝ่ายอธรรมใน Stampede Wrestling ยุคดั้งเดิมและปล้ำทั่วโลกและปรากฏตัวสั้นๆกับ WWF (World Wrestling Federation หรือ WWE ในปัจจุบัน) Dhesi จบปริญญาด้านธุรกิจด้านการสื่อสารและวัฒนธรรมจากมหาวิทยาลัยของแคลกะรี
สมาชิกสภานิติบัญญัติแห่งรัฐแอลเบอร์ตาสำหรับคัล-ชอว์เกรแฮมซูชาได้จัดทำเอกสารสามฉบับก่อนการประชุมสมัชชาขอแสดงความยินดีอย่างเป็นทางการกับเขาในการคว้าแชมป์ WWE
วุฒิรัตน์ ธนสุคนธสิทธิ์
เกียรติประวัติ
ปี 2006 Thailand National Football Team
โพธิ์ชัย
วัด
ดูที่ วัดโพธิ์ชัย
กลุ่มเดอะมอลล์
บริษัท เดอะมอลล์ กรุ๊ป จำกัด (The Mall Group Company Limited) หรือ กลุ่มเดอะมอลล์ เป็นกลุ่มบริษัทธุรกิจค้าปลีกในประเทศไทย ผู้ดำเนินกิจการห้างสรรพสินค้าเดอะมอลล์, ย่านการค้าดิ เอ็ม ดิสทริค, ศูนย์การค้าสยามพารากอน
เฉิน เฟย์ยฺหวี่
วัยเด็กและการศึกษา
เขาจบการศึกษาที่ Beijing Jingshan School และ Tabor Academy (Massachusetts) ซึ่งเป็นโรงเรียนประจำในรัฐแมสซาชูเซตส์ ในปี 2562 เขาเข้าศึกษาใน Beijing Film Academy ในฐานะนักเรียนต่างชาติ
ชีวิตการทำงาน
ปี 2562 เฉินรับบทในภาพยนตร์รักในรั้วมหาวิทยาลัย My Best Summer. เขาได้รับรางวัล Best Newcomer awards จากงาน Tokyo International Film Festival และ Macau International Film Festival ฟอบส์ ประเทศจีน จัดอันดับให้เฉินอยู่ในอันดับ 30 Under 30 Asia 2019 list ซึ่งประกอบด้วย 30 ผู้ทรงอิทธิพลที่อายุไม่ถึง 30 ปีและมีผลงานเป็นที่ประจักษ์ในสายงาน
อุทยานแห่งชาติเกรตเบซิน
อุทยานแห่งชาติเกรตเบซิน (Great Basin National Park) ตั้งอยู่ในรัฐเนวาดา ประเทศสหรัฐอเมริกา มีเนื้อที่ 312.3 ตารางกิโลเมตร หรือ 195,187.5 ไร่ก่อตั้งขึ้นเมื่อปี พ.ศ. 2509 อุทยานแห่งชาติเกรตเบซิน ตั้งอยู่ในป่าแห่งชาติฮัมโบลด์ต ทางลาดเขาด้านใต้มีภูมิทัศน์ทีสวยงาม มียอดเขาสูงชื่อว่ายอดเขาวีลเลอร์ ซึ่งสูงถึง 3982 เมตร แม้ฤดูร้อนก็ยังมีหิมะปกคลุม ส่วนทางลาดเขาด้านตะวันออกมีถ้ำเลห์แมนซึ่งจัดเป็นอนุเสาวรีย์สถานแห่งชาติ ภายในถ้ำมีหินงอกหินย้อยที่สวยงาม และมีการค้นพบสิ่งประดิษฐของชาวอินเดียนแดงรวมทั้งที่ฝั่งศพสมัยก่อนประวัติศาสตร์ในถ้ำอีกด้วย
วงศ์อ้น
สัตว์ในวงศ์นี้ มีอายุการตั้งท้องแตกต่างออกไปตามแต่ละชนิด แต่ลูกอ่อนเมื่อเกิดออกมาตาจะยังไม่ลืม และขนจะยังไม่ปกคลุมลำตัว จะยังดูดนมแม่เป็นเวลาหลายเดือน ก่อนจะแยกออกไป แต่ในบางชนิด ก็จะแยกตัวออกไปทันที
เกล็ดปลา
เกล็ดปลาเป็นส่วนหนึ่งของระบบส่วนห่อหุ้มของปลา และผลิตจากชั้นเมโซเดิร์ม (mesoderm) ของหนังแท้ ซึ่งทำให้เกล็ดปลาแตกต่างจากเกล็ดสัตว์เลื้อยคลาน การเจริญของเกล็ดอาศัยยีนเดียวกับที่เกี่ยวข้องกับการเจริญของฟันและขนในสัตว์เลี้ยงลูกด้วยนม เกล็ดแบนราบของปลากระดูกอ่อนยังเรียก เด็นทิเคิลหนังแท้ (dermal denticle) และสมนัยเชิงโครงสร้างกับฟันของสัตว์มีกระดูกสันหลัง มีการเสนอว่า เกล็ดของปลากระดูกแข็งมีโครงสร้างเหมือนกับฟัน แต่อาจกำเนิดจากเนื้อเยื่อคนละชนิดกัน ปลาส่วนใหญ่มีชั้นเมือกป้องกันปกคลุมอยู่
พระเจ้าราชวรวงศ์เธอ พระองค์เจ้าเณร
พระเจ้าราชวรวงศ์เธอ พระองค์เจ้าเณร (พ.ศ. 2343 — พ.ศ. 2396) เป็นพระราชโอรสพระองค์ที่ 41 ในสมเด็จพระบวรราชเจ้ามหาสุรสิงหนาท ที่ประสูติแต่เจ้าจอมมารดาไผ่
Lacernidae
สปีชีส์ในสกุล ได้แก่:
แอร์แม็ส
เริ่มแรก Hermès เป็นที่รู้จักในฐานะชนชั้นสูงและเป็นบ้านที่รักอานม้า ซึ่งได้รับมอบหมายให้เป็นผู้จัดหาอานม้าให้กับจักรพรรดิ นโปเลียนที่ 3 เมื่องานเอ็กซ์โปปี 1867 Hermès นำรองเท้าแตะมาโชว์ ได้รับรางวัลเหรียญเงินทำให้มูลค่าของ Hermès สูงขึ้นทันที
ปัจจุบัน แอร์เมสมีสินค้าหลากหลายชนิด ตั้งแต่เครื่องม้า กระเป๋า เสื้อผ้า รองเท้า ผ้าพันคอ เนกไท จิวเวลรี่ นาฬิกา จานชาม เครื่องเขียน เสื้อผ้าของใช้เด็ก ยันไปถึงของใช้จุกจิก เช่น ที่เปิดขวดไวน์ ตลับเมตร สายคล้องมือถือ ลิปสติก ฯลฯ แอร์เมสมีของเกือบทุกอย่างแต่ที่ไม่มีก็คือแว่นตา
ยุทธวิธีแบบนโปเลียน
ทหารราบบนสนามรบ
รูปขบวนแบบที่สี่ ได้รับการพิจารณาว่าเป็นรูปขบวนแบบพิเศษของกองทัพฝรั่งเศส คือ รูปขบวน l'ordre mixte (Mixed Order) เป็นการผสมรูปขบวนแถวหน้ากระดานกับแถวตอนเข้าด้วยกัน ใช้สำหรับผลักดันทหารราบข้าศึก รูปขบวนแบบนี้มี "น้ำหนัก" ของส่วนที่เป็นแถวตอนลึกเพื่อใช้ผลักดันและเจาะฝ่าแนวข้าศึก แต่ในขณะเดียวกันบางหมู่ในรูปขบวนก็จัดเป็นรูปขบวนแถวหน้ากระดานเพื่อชดเชยความอ่อนด้อยในอำนาจการยิงของรูปขบวนแถวตอนลึก อย่างไรก็ดี รูปขบวนแบบนี้ถูกใช้งานน้อยมากๆ เพราะเป็นการผสมผสานที่ไม่ค่อยมีความจำเป็นเท่าใดนัก เนื่องจากรูปขบวนแถวหน้ากระดานหรือรูปขบวนสี่เหลี่ยมจัตุรัสมักให้ผลลัพธ์ที่ดีกว่า
ยุทธวิธีของทหารม้า
การสงครามในยุคนี้ หน่วยทหารม้ามีความรับผิดชอบมากมายในสนามรบ พวกเขาขี่ม้าจึงทำให้พวกเขาเป็นกองกำลังที่เคลื่อนที่เร็วที่สุด พวกเขาจะปฏิบัติหน้าที่สอดแนมและหยั่งกำลังข้าศึกเพื่อให้ทราบ ขนาดกำลัง, ความเข้มแข็ง และตำแหน่งแห่งที่ของกองกำลังข้าศึก ในขณะเดียวกันก็ป้องกันมิให้ข้าศึกสอดแนมและหยั่งกำลังของฝ่ายตน
Ѱ
Psi (Ѱ, ѱ) เป็นอักษรซีริลลิกยุคเก่าตัวหนึ่ง ใช้แทนเสียง // มีพัฒนาการมาจากอักษรกรีก พไซ (Ψ, ψ) มีค่าของเลขซีริลลิกเท่ากับ 700 ปัจจุบันเลิกใช้แล้ว
ไฮน์ริช มึลเลอร์ (เกสตาโพ)
เขาเป็นเจ้าหน้าที่ตัวเป้งของนาซีที่ไม่ถูกจับกุมหรือยืนยันว่าตายแล้วหรือไม่ มีสมมติฐานว่าเขาอาจจะฆ่าตัวตายหรือถูกฆ่าระหว่างที่โซเวียตบุกเบอร์ลินและไม่ถูกพบศพ หรือไม่เขาก็อาจหลบหนีจากเบอร์ลินได้สำเร็จและไปกบดานอยู่ในทวีปอเมริกาใต้ หรือไม่ก็เขาอาจได้รับการช่วยเหลืออำพรางตัวตนโดยสหรัฐหรือโซเวียตตลอดช่วงสงครามเย็น และไม่เคยถูกเปิดเผย ทั้งนี้ ในปีค.ศ. 2001 เอกสารสับของซีไอเอเกี่ยวกับมึลเลอร์ได้ถูกเผยแพร่ ในเอกสารดังกล่าวระบุว่าซีไอเอไม่สามารถหาตัวหรือพบร่องรอยใดๆของมึลเลอร์เลยหลังสงคราม
นกคุ่มสี
นิยมเลี้ยงเป็นสัตว์เลี้ยงสวยงาม ในประเทศไทยมีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ปา พุทธศักราช 2535
พระเจ้ามังลอก
สวรรคต
พระเจ้ามังลอกทรงพระประชวรอยู่บ่อยครั้งนับตั้งแต่ขึ้นครองราชย์ จนสุดท้ายอาการประชวรของพระองค์หนักขึ้นเรื่อย ๆ และพระองค์สวรรคตลงหลังครองราชย์ได้เพียงสามปี ผู้ที่ขึ้นครองราชย์ต่อมาคือพระเจ้ามังระ พระอนุชาของพระองค์ ซึ่งเป็นผู้ประกาศสงครามกับกรุงศรีอยุธยา พระเจ้ามังลอกมีชื่อเรียกในภาษาพม่าว่า นองดอจี้มี่น
พระเจ้าเปดรูที่ 2 แห่งโปรตุเกส
พระมหากษัตริย์
พระเจ้าเปดรูทรงเริ่มต้นการสนับสนุนฝรั่งเศสและสเปนในสงครามสืบราชบัลลังก์สเปน (ต.ศ. 1701–1714) แต่ในวันที่ 16 พฤษภาคม ค.ศ. 1703 โปรตุเกสและบริเตนใหญ่ได้ลงนามในสนธิสัญญาที่มีชื่อเสียงคือ สนธิสัญญาเมทวน ข้อตกลงทางการค้านี้ได้รับสิทธิประโยชน์ในเชิงพาณิชย์ร่วมกันสำหรับไวน์ของโปรตุเกสกับผ้าของอังกฤษ และหลังจากนั้นทำให้สหราชอาณาจักรมีอิทธิพลอย่างมากในเศรษฐกิจโปรตุเกส สิ่งนี้ตามมาด้วยในเดือนธันวาคม ค.ศ. 1703 โดยมีสนธิสัญญาทางทหารระหว่างโปรตุเกส, ออสเตรียและบริเตนใหญ่ในการเข้ารุกรานสเปน กองทัพโปรตุเกสและพันธมิตรภายใต้การบัญชาการของมาควิสแห่งมินาสได้เข้ายึดกรุงมาดริดในระหว่างสงครามซึ่งในที่สุดฝ่ายพันธมิตรได้พ่ายแพ้ในยุทธการที่อัลมันซา
อภิเษกสมรส
ว่าที่พระมเหสีคือ เจ้าหญิงมาเรีย โซเฟียแห่งพาลาทิเนต-เนาบูร์ก (1666–1699) พระราชธิดาในฟิลิป วิลเลียม อีเล็กเตอร์ พาลาทีน ซึ่งพระเชษฐภคินีของเจ้าหญิงคือ เจ้าหญิงเอเลโอนอร์ แม็กดาเลนแห่งเนาบูร์ก เป็นพระมเหสีพระองค์ที่ 3 ในจักรพรรดิเลโอโปลด์ที่ 1 แห่งจักรวรรดิโรมันอันศักดิ์สิทธิ์และออสเตรีย และพระขนิษฐาของเจ้าหญิงคือ เจ้าหญิงมาเรีย อันนาแห่งเนาบูร์ก เป็นพระมเหสีในพระเจ้าการ์โลสที่ 2 แห่งสเปน
อ้างอิง
1648 1706
Xenillidae
สปีชีส์ในสกุล ได้แก่:
บทบัญญัติอาคาร
บทบัญญัติอาคาร, ข้อบังคับอาคาร หรือ กฎหมายอาคาร (building code, building control หรือ building regulations) คือ ข้อบังคับที่กำหนดมาตรฐานการก่อสร้าง อย่าง อาคาร และโครงสร้างที่ไม่ใช่อาคาร โดยอาคารต้องเป็นไปตามข้อบังคับผ่านการขออนุญาตการวางผัง โดยมากแล้วขอผ่านสภาท้องถิ่น จุดประสงค์ของบทบัญญัติอาคารเพื่อคุ้มครองด้านสาธารณสุข ความปลอดภัย และสวัสดิภาพโดยทั่วไป กับผู้เกี่ยวข้องกับการก่อสร้าง รวมถึงผู้พำนักอาศัยในอาคารและโครงสร้างนั้น ๆ
อังโตนีอู การ์ลูช โชบิง
อังโตนีอู การ์ลูช บราซีเลย์รู จี อัลเมย์ดา โชบิง (Antônio Carlos Brasileiro de Almeida Jobim) หรือรู้จักกันดีในอีกชื่อนึงว่า ทอม โจบิม (Tom Jobim) เกิดเมื่อวันที่ 25 มกราคม ค.ศ. 1927 ที่รีโอเดจาเนโร - ตายเมื่อวันที่ 8 ธันวาคม ค.ศ. 1994 ที่นิวยอร์กซิตี เป็นนักแต่งเพลง นักร้อง นักเปียโนและกีตาร์ชาวบราซิล ผู้บุกเบิกแนวเพลงด้านบอสซาโนวาจนเป็นที่รู้จักไปทั่วโลก
ประวัติ
อังโตนีอู การ์ลูช โชบิงถือกำเนิดมาบนโลกนี้ที่กรุงรีโอเดจาเนโร เมืองหลวงของประเทศบราซิล (ในขณะนั้น) ชีวิตของอังโตนีอู การ์ลูช โชบิงก่อนที่จะเดินเข้าสู่เส้นทางดนตรีคืออาชีพสถาปนิก แต่หลังจากการเดินทางสายอาชีพนี้ ราวช่วงอายุ 20 ปีของเขา อังโตนีอู การ์ลูช โชบิงได้ค้นพบตัวตนของเขาเองว่า ดนตรีคือสิ่งที่มีพลังและอิทธิพลอันยิ่งใหญ่ต่อชีวิตของเขามาก และคือสิ่งที่ทำให้เขามีความสุข อังโตนีอู การ์ลูช โชบิง เริ่มก้าวแรกของเขาสู่เส้นทางดนตรี ด้วยการตระเวนเล่นดนตรีตามไนต์คลับ และยังทำงานในห้องอัดเพื่อเรียนรู้โลกแห่งดนตรีและสั่งสมประสบการณ์ในด้านดนตรีไปเรื่อย ๆ จนกระทั่งในปี ค.ศ. 1954 อาชีพสายดนตรีของเขาได้ก้าวหน้ามาเป็นนักร้องประสานเสียงแบ็กอัปให้กับบิลล์ ฟาร์ และหลังจากนั้นเขาได้เริ่มสายงานนักประพันธ์จริงจังด้วยการร่วมงานกันนักกวีชื่อวีนีซีอุช จี โมไรช์ เป็นก้าวแรกของอังโตนีอู การ์ลูช โชบิง
เริ่มชีวิตในวงการดนตรีจากการร่วมงานกับปีชิงกินยา ผู้เป็นตำนานและริเริ่มดนตรีแนวโมเดิร์นบราซิลเลีย (Modern Brazillia) ราวคริสต์ทศวรรษ 1930 นอกจากนี้ โชบิงมีแรงบันดาลใจหลักจากดนตรีแจ๊ส และยังได้รับแรงบันดาลใจในการแต่งเพลงของเขามากมายจากโกลด เดอบูซี และมอรีซ ราแวล นักประพันธ์ชาวฝรั่งเศสที่โด่งดังในยุคอิมเพรสชันนิซึม ในเรื่องเนื้อเพลงส่วนมากที่โชบิงเขียนมักจะเป็นเรื่องราวเกี่ยวกับความรัก การหักหลัง เรื่องราวของการเมือง และที่แน่นอนที่สุด เรื่องราวที่กล่าวถึงความสวยงามและซาบซึ้งธรรมชาติ เช่นเพลง "Mata Atlântica" Forest หรือ "Waters of March" บางทีเป็นเพลงที่เขียนเกี่ยวกับคติชนของประเทศบราซิลและรีโอเดจาเนโร บ้านเกิดของเขาเอง
โด่งดังไปทั่วโลก
หลังจากที่อังโตนีอู การ์ลูช โชบิง เดินทางไปเยือนสหรัฐอเมริกาและมีโอกาสร่วมงานดนตรีกับสแตน เก็ตซ์ นักแซกโซโฟนที่โด่งดังมากในสมัยนั้น นอกจากนียังมีชูเอา ชิลเบร์ตู นักกีตาร์ชื่อดัง และอัสตรุด ชิลเบร์ตู ภรรยาของเขา ทั้งหมดนี้ได้ร่วมประพันธ์เพลงด้วยกันและผลิตผลงานออกมาเป็นอัลบัม Getz/Gilberto ในปี 1963-1964 อัลบัมดังกล่าวนี้ ได้สร้างความบ้าคลั่งของกระแสเพลงแนวบอสซาโนวาให้กับชาวอเมริกันทั่วประเทศ และกึกก้องไปยังทั่วโลกในเวลาไม่นาน
ฮารูกะ คูโด
ประวัติการทำงาน
ในขณะนั้นเธอเข้าร่วมมอร์นิงมูซูเมะโดยมีอายุน้อยที่สุดคือ 11 ปี กับ 11 เดือน จึงทำลายสถิติของไอ คาโงะ สมาชิกรุ่นที่ 4 ที่คาโงะเข้าร่วมมอร์นิงมูซูเมะโดยอายุ 12 ปี
ดามพ์ ดัสกร
ประวัติ
มีผลงานภาพยนตร์เรื่องแรก "มันมากับความมืด" (ซึ่งเป็นเรื่องแรกของ สรพงษ์ ชาตรี และ ม.จ.ชาตรีเฉลิม ยุคล ด้วย) ที่ประสบความสำเร็จมากที่สุดคือ "ทอง ภาค 1" นอกจากจะเป็นนักแสดงแล้วยังเป็นอำนวยการสร้างภาพยนตร์และกำกับภาพยนตร์เรื่อง "ดาวพระเสาร์" ในปี พ.ศ. 2525 แต่ไม่ประสบความสำเร็จ
แอช วิลเลียมส์
แอชลีย์ "แอช" โจแอนนา วิลเลียมส์ (Ashley "Ash" Joanna Williams) เป็นตัวละครและตัวเอกของแฟรนไชส์อีวิลเดด ที่สร้างโดยแซม ไรมี รับบทโดยบรูซ แคมป์เบล และเป็นตัวละครเดียวที่ปรากฏในแต่ละรายการของซีรีส์ รวมถึงตัวประกอบฉากหลังเครดิตและภาพยนตร์รีบูตแบบอ่อน ตลอดทั้งซีรีส์ แอชเผชิญหน้ากับ "ภูติผี" ซึ่งเป็นอสูรกายที่เข้าสิงโดยภูติผีปีศาจโบราณของปีศาจแคนดาเรียน ในปี ค.ศ. 2008 แอชได้รับเลือกจากนิตยสารเอ็มไพร์ให้เป็นตัวละครภาพยนตร์ที่ยิ่งใหญ่ที่สุดตลอดกาลอันดับที่ 24 และในปี ค.ศ. 2013 ได้รับการโหวตจากนิตยสารเอ็มไพร์ให้เป็นตัวละครในภาพยนตร์สยองขวัญที่ยิ่งใหญ่ที่สุดเท่าที่เคยมีมา
เกริกฤทธิ์ ทวีกาญจน์
ประวัติ
หลังจากนั้นเกริกฤทธิ์ก็ถูกดันขึ้นทีมชุดใหญ่ของชลบุรี ตามด้วยถูกยืมตัวไปที่อีสาน ยูไนเต็ด และสิงห์ท่าเรือ ตามลำดับ ซึ่งเขาทำผลงานได้อย่างยอดเยี่ยม โดยการพาสิงห์ท่าเรือ เลื่อนชั้นขึ้นมาอยู่ไทยลีกได้สำเร็จ จนกระทั่งชลบุรี เรียกตัวกลับไปใช้งานอีกครั้ง
โรงภาพยนตร์เฮาส์
โรงภาพยนตร์เฮาส์ เน้นฉายภาพยนตร์ที่เข้าฉายแบบจำกัดโรง อย่างเช่นเรื่อง AMELIE, LOST IN TRANSLATION, SEA BISCUIT, NOT ONE LESS, MY BIG FAT GREEK WEDDING, HIGH FIDELITY ฯลฯ และในทุกๆ ปีจะมีการจัดเทศกาลภาพยนตร์ขึ้นมาปีละประมาณ 3 ครั้ง ซึ่งจะแบ่งเป็นหมวดหมู่ของหนัง อาทิ เทศกาลหนังแอนิเมชัน, เทศกาลหนังสยอง, เทศกาลหนังสารคดี เทศกาลภาพยนตร์สั้น เป็นต้น
ดาวแคระดำ
เนื่องจากวิวัฒนาการในอนาคตอันไกลของดาวแคระขาวขึ้นอยู่กับคำถามทางฟิสิกส์ อย่างเช่น ธรรมชาติของสสารมืด และความเป็นไปได้และอัตราของการสลายอนุภาคโปรตอน ซึ่งยังเข้าใจอย่างจำกัด จึงไม่เป็นที่ทราบแน่ชัดว่าดาวแคระขาวจะใช้เวลาเท่าใดจึงจะเย็นตัวลงเป็นดาวแคระดำ, § IIIE, IVA. บาร์รอว์และไทเพลอร์ประมาณว่าจะใช้เวลา 1015 ปีที่จะทำให้ดาวแคระขาวมีอุณหภูมิลดลงเหลือ 5,000 เคลวิน อย่างไรก็ตาม หากอนุภาคมวลสูงที่ทำปฏิกิริยาแบบอ่อนมีอยู่จริง ก็มีความเป็นไปได้ที่ปฏิกิริยากับอนุภาคเหล่านี้จะทำให้ดาวแคระขาวบางดวงมีอุณหภูมิสูงกว่านี้เป็นเวลาอย่างน้อย 1025 ปี, § IIIE. หากโปรตอนไม่มีความเสถียร ดาวแคระขาวจะสามารถเก็บรักษาความร้อนได้โดยพลังงานที่ปลดปล่อยจากการสลายอนุภาคโปรตอน สำหรับข้อสันนิษฐานว่าช่วงชีวิตของโปรตอน คือ 1037 ปี อดัมส์และลาฟลินคำนวณว่าการสลายอนุภาคโปรตอนจะเพิ่มอุณหภูมิพื้นผิวของดาวแคระขาวมีอายุที่มีมวลเท่ากับดวงอาทิตย์ไปประมาณ 0.06 เคลวิน ถึงแม้ว่าจะไม่มาก แต่ก็เป็นที่คาดกันว่าจะเป็นอุณหภูมิที่สูงกว่ารังสีไมโครเวฟพื้นหลังของจักรวาลจะมีในอีก 1037 ปีในอนาคต, §IVB.
Nepenthes hurrelliana
ญาติใกล้ชิด
นอกจากนี้ หม้อข้าวหม้อแกงลิงชนิดนี้ยังถูกนำไปเปรียบเทียบกับ N. maxima ถึงแม้ว่า N. maxima จะเป็นที่รู้กันว่าไม่มีการพบในบอร์เนียว
Nepenthes mollis
ผู้เขียนบางคนพิจารณาข้อสันนิษฐานเหล่านี้เท่าๆกัน ทั้งสองชนิด"ค่อนข้างจะไม่น่าเป็นไปได้"ที่เป็นชนิดเดียวกัน หมายเหตุบรรณาธิการโดย เจน สเชลาเลอร์ (Jan Schlauer) ในบทความของแซลมอน เตือนว่าตัวอย่างจากที่ตั้งแบบฉบับของ N. mollis ต้องมีการตรวจสอบก่อนรวมทั้งสองชนิดเข้าด้วยกัน:
162173 รีวงู
วงโคจร
ดาวเคราะห์น้อยรีวงูโคจรรอบดวงอาทิตย์ด้วยระยะห่างระหว่าง 0.96–1.41 หน่วยดาราศาสตร์ (AU) มีระยะกึ่งแกนเอก 1.19 AU ใช้เวลาโคจรครบหนึ่งรอบ 474 วันหรือ 16 เดือน วงโคจรมีความเยื้องศูนย์กลาง 0.19 และความเอียง 6 องศาเมื่อเทียบกับสุริยวิถี มีระยะร่วมวงโคจรที่น้อยที่สุด (MOID) กับโลก 95,400 กิโลเมตร หรือเพียง 23% ของระยะห่างระหว่างโลกกับดวงจันทร์
ส่วนประกอบและมูลค่าดาว
อ้างอิงตามเว็บไซต์แอสเทอแรงค์ (Asterank) ซึ่งดำเนินงานโดยบริษัท Planetary Resources ดาวเคราะห์น้อยรีวงูมีองค์ประกอบทางเคมีได้แก่ นิกเกิล เหล็ก โคบอลต์ น้ำ ไนโตรเจน ไฮโดรเจน และแอมโมเนีย และมีการประเมินมูลค่าดาวปัจจุบันเพื่อการทำเหมืองแร่ไว้ที่ 82,760 ล้านดอลลาร์สหรัฐ
ซิลเวอร์แชร์
แนวเพลง
ในการเขียนงานในชุด Young Modern จอห์นสพยายามทำดนตรีให้เรียบง่าย ถึงแม้ว่าจะมีโครงสร้างทางดนตรีที่สลับซับซ้อน เนื้อเพลงเขียนหลังจากได้ดนตรีแล้ว ในบางครั้งหลังจากที่บันทึกเสียง จอห์นสจะพูดว่าเขากลัวที่จะเขียนเนื้อเพลง เขากล่าวต่อว่า วงสามารถผลิตผลงานอัลบั้มบรรเลงได้ในอนาคต
Minunthozetes
สปีชีส์ของสกุลนี้พบในยุโรปและเอเชียตะวันตก
สงครามจีน–ญี่ปุ่นครั้งที่หนึ่ง
การจมเรือเกาเชิง
ปูมเรือของฝ่ายญี่ปุ่นบันทึกการรบครั้งนี้ไว้ว่า เวลา 7:00 น. ของวันที่ 28 กรกฎาคม ค.ศ. 1894, เรือลาดตระเวน โยะชิโนะ, นะนิวะ และอะกิตสึชิมะ กำลังลาดตระเวนในทะเลเหลือง นอกฝั่งอาซาน, ชุงเชินนัมโด, เกาหลี ได้เข้าสกัดกั้นเรือลาดตระเวน จื้อหย่วนของจีน และเรือปืน กวางอี่ ทั้งสองลำออกจากอาซานเพื่อพบกับเรือปืนของจีนอีกลำคือ เรือ เชาเจียง ที่กำลังคุ้มกันเรือลำเลียงไปยังอาซาน เรือจีนทั้งสองลำมิได้ถอยกลับไปตามที่เรือญี่ปุ่นยิงเตือนตามกฎการเดินเรือสากล, และเมื่อเรือของญี่ปุ่นเปลี่ยนเข็มไปทางตะวันตกเฉียงใต้ เรือจีนก็เปิดฉากยิง.
การรบครั้งนี้ ทหารจีนเสียชีวิตไปราว 1,100 คน ในจำนวนกว่า 800 คน เป็นทหารที่อยู่บนเรือลำเลียง เกาเชิง ฝ่ายญี่ปุ่นไม่มีผู้ใดเสียชีวิต การที่ญี่ปุ่นจมเรือ เกาเชิง ซึ่งยังเป็นของอังกฤษ ทำให้ญี่ปุ่นขัดแย้งทางการทูตกับอังกฤษ แต่ศาลอังกฤษเห็นว่า การกระทำนั้นถูกต้องตามกฎหมายสากลว่าด้วยการเป็นกบฏในเรือ การจมของเรือยังถูกมองว่าเป็นการกระทำที่รัฐบาลจีนที่ตั้งใจทำให้เกิดการปะทะ เพื่อพยายามประกาศสงครามกับญี่ปุ่น
วอลสตรีต (แก้ความกำกวม)
วอลสตรีต (Wall Street) อาจหมายถึง
อาร์-77
อาร์-77 (R-77 RVV-AE) นาโต้เรียกว่า เอเอ-12 แอดเดอร์ (AA-12 Adder) เป็นขีปนาวุธอากาศสู่อากาศระยะปานกลาง สัญชาติรัสเซีย นำวิถีด้วยเรดาร์ กล่าวกันว่าสร้างขึ้นมาเพื่อตอบโต้กับ เอไอเอ็ม-120 แอมแรม ของสหรัฐอเมริกา จึงได้รับฉายาว่า แอมแรมสกี้
พ.ศ. 827
พุทธศักราช 827 ใกล้เคียงกับ
Amerobelbidae
สปีชีส์ในสกุล ได้แก่:
ฟุตบอลทีมชาติปาเลสไตน์
ฟุตบอลทีมชาติปาเลสไตน์ (منتخب فلسطين لكرة القدم) เป็นทีมฟุตบอลตัวแทนจากรัฐปาเลสไตน์ สำหรับการแข่งขันในระดับชาติ อยู่ภายใต้การดูแลของสมาคมฟุตบอลปาเลสไตน์ (PFA) โดยเป็นชาติสมาชิกของสมาพันธ์ฟุตบอลแห่งเอเชีย (AFC)
ทีมชาติปาเลสไตน์ยังไม่เคยผ่านเข้าไปเล่นในฟุตบอลโลก แต่ผ่านเข้าไปเล่นในรายการสำคัญระดับทวีปเอเชียเป็นครั้งแรกในการแข่งขันเอเชียนคัพ 2015 รอบสุดท้ายที่ประเทศออสเตรเลีย โดยผ่านเข้ารอบมาในฐานะแชมป์ของรายการเอเอฟซีแชลเลนจ์คัพ 2014 ที่จัดขึ้นที่สาธารณรัฐมัลดีฟส์ โดยในนัดชิงชนะเลิศที่สนามกีฬาแห่งชาติมัลดีฟส์ กรุงมาเล ปาเลสไตน์สามารถเอาชนะทีมชาติฟิลิปปินส์ได้ 1-0 โดยถือเป็นแชมป์รายการแรกของปาเลสไตน์
เน่ย์เก๋อ
ตำแหน่ง
ในราชวงศ์หมิง ข้าราชการพลเรือนแบ่งเป็น 9 ชั้น แต่ละชั้นแบ่งเป็น 2 ขั้น: สูงสุด คือ ชั้น 1 ขั้น 1, ต่ำสุด คือ ชั้น 9 ขั้น 2 เช่น ขุนนางในกลุ่มซันกง (三公; "สามพระยา") อยู่ชั้น 1 ขั้น 1 ซึ่งเท่าเทียมอัครมหาเสนาบดี
เทศบาลเมืองพนัสนิคม
ประวัติ
ในเมืองพนัสนิคม พบโบราณสถานเมืองเก่าสมัยทวารวดี มีอายุราว 1,500 ปี อยู่ในตำบลหน้าพระธาตุ ชาวบ้านมักเรียกพนัสนิคมว่าเมือเก่า ต่อมาเรียกสมัยหลังว่าเมืองพระรถ (ชื่อสมมุติจากรถเสนชาดกในปัญญาสชาดก เป็นที่แพร่หลายในชาวลาว) อายุอยู่ในราวหลัง พ.ศ. 1000 เมืองโบราณยุคทวารวดีที่พนัสนิคมนี้ได้ลดความสำคัญลงและในที่สุดรกร้างไปราวหลัง พ.ศ. 1500 เพราะเส้นทางคมนาคมเปลี่ยนไป แล้วมีบ้านเมืองแห่งใหม่ใกล้ทะเลเติบโตมีความสำคัญแทนที่
ตราประจำเทศบาล
ใน พ.ศ. 2372 พระอินทอาษา เจ้าเมืองพนัสนิคม ได้ไปเกลี้ยกล่อมครอบครัวลาวเมืองนครพนมมาอยู่ที่เมืองพนัสนิคมอีกจำนวนหนึ่ง ด้วยเหตุที่เมืองพนัสนิคมชาวเมืองพนัสนิคมมีความเชื่อว่าเดิมคือ เมืองพระรถ เทศบาลจึงกำหนดตราเป็นพระรูปพระรถเสนทรงม้า
ยาซูโอะ โทกิมิตสึ
ยาสึโอะ "วูล์ฟ" โทกิมิตสึ เกิดเมื่อ 21 พฤษภาคม พ.ศ. 2520 ที่เมืองโอกายามะ ประเทศญี่ปุ่น สถิติการชก 23 ครั้ง ชนะ 19 (น็อค 11) แพ้ 4
Hypoderidae
สปีชีส์ในสกุล ได้แก่:
ชเว ย็อง-แจ
ค.ศ. 2013–2020: การเปิดตัวและการเป็นศิลปินเดี่ยว
ย็องแจได้แต่งเนื้อเพลงและทำนองภายในชื่อ "Ars" ตั้งแต่ปี ค.ศ. 2016 โดยเพลงแรกที่เริ่มแต่งอย่างเป็นทางการคือเพลง "Rewind" ในอีพี Flight Log: Departure ของก็อตเซเวน
เมื่อวันที่ 25 พฤษภาคม 2020 ในการร่วมงานกับ Howlpot ซึ่งเป็นแบรนด์สินค้าเกี่ยวกับอุปกรณ์ของสัตว์เลี้ยง ย็องแจได้วางจำหน่ายเสื้อผ้าสำหรับคนและสุนัขเลี้ยงของเขาที่ชื่อว่า Coco (โคโค่) โดยจัดจำหน่ายถึงวันที่ 8 มิถุนายน โดยรายได้ทั้งหมดจะบริจาคให้กับ Korea Animal Rights Advocates ซึ่งเป็นกลุ่มที่ไม่แสวงหากำไรเพื่อดูแลสุนัขที่ถูกทอดทิ้ง นอกจากนี้ในปีเดียวกัน ย็องแจยังได้เป็นส่วนหนึ่งของนิตยสารฉบับเดือนกันยายน Star1 Magazine ซึ่งมีการสัมภาษณ์เดี่ยวและการถ่ายแบบ  และยังได้เข้าร่วมในรายการ "Idol Star Dog Championships" ซึ่งเป็นการนำเอาไอดอลที่มีสุนัขเลี้ยงส่วนตัวเข้ามาร่วมแข่งความสามารถพิเศษกัน เป็นการแข่งขันพิเศษที่จัดขึ้นเนื่องในเทศกาลชูซ็อก ในวันที่ 2 ตุลาคม
ลิขสิทธิ์เพลง
ลิขสิทธิ์เพลงทั้งหมดนำมาจากฐานข้อมูลของ Korea Music Copyright Association
แหล่งข้อมูลอื่น
1996
นกหกเล็กปากดำ
นกหกเล็กปากดำ (Blue-crowned hanging parrot) เป็นนกแก้วสีเขียวขนาดเล็ก พบในประเทศไทยไปจนถึงบอร์เนียว กินดอกไม้ หน่ออ่อน ผลไม้ และเมล็ดเป็นอาหาร
อุนไฮลิจ
Zelluloid & KopfKino ค.ศ. 2004 – ค.ศ. 2006
ในปี ค.ศ. 2004 ได้ออกอัลบั้มใหม่ที่ชื่อว่า Zelluloid ในวันที่ 23 กุมภาพันธ์ ซึ่งขณะนั้นได้ออกทัวร์คอนเสิร์ตกับ Terminal Choice ซึ่งประสบความสำเร็จเป็นอย่างมากในการออกคอนเสิร์ตครั้งนั้น จากนั้นก้ได้ออกซิงเกิ้ลใหม่ ชื่อ Freiheit ในวันที่ 18 ตุลาคม ค.ศ. 2004 จากนั้นก็ได้ออกทัวร์อีกเพื่อโปรโมตซิงเกิ้ลใหม่ จนมีการเรียกร้องจากแฟนๆ เพื่อออก CD คอนเสิร์ต ซึ่งได้ออกแผ่นเป็๋นครั้งแรกเมื่อวันที่ 31 มกราคม ค.ศ. 2005 และยังได้ออก DVD ทัวร์คอนเสิร์ต ที่ชื่อว่า Kopfkino ด้วย
Tectocepheidae
สปีชีส์ในสกุล ได้แก่:
Quadroppiidae
Quadroppiidae เป็นสกุลของ Mite ที่อยู่ในวงศ์ Sarcoptiformes.
ฟาโรห์เนเฟอร์คาเร เปปิเซเนบ
เนเฟอร์คาเรที่ 6 เปปิเซเนบ เป็นฟาโรห์แห่งอียิปต์โบราณจากราชวงศ์ที่แปดในสมัยต้นช่วงระหว่างกลางที่ 1 (2181–2055 ปีก่อนคริสตกาล) ตามที่นักอียิปต์วิทยา คิม รีฮอล์ต, เยอร์เกน ฟอน เบ็คเคอราท และดาร์เรล เบเกอร์ พระองค์เป็นฟาโรห์พระองค์ที่สิบสองแห่งราชวงศ์ที่แปด
รายชื่อธงในประเทศทาจิกิสถาน
ตารางข้างล่างนี้แสดงภาพธงต่างๆที่ใช้ในประเทศทาจิกิสถาน.
บิล นิโคลสัน
วิลเลี่ยม เอ็ดเวิร์ด นิโคลสัน OBE (26 มกราคม 1919 – 23 ตุลาคม 2004) เป็นนักฟุตบอล, โค้ช, ผู้จัดการทีม และแมวมองชาวอังกฤษ ซึ่งทำงานให้กับ ทอตนัมฮอตสเปอร์ มาเป็นเวลา 55 ปี เขาถือเป็นหนึ่งในบุคคลที่สำคัญที่สุดในประวัติศาสตร์ของสโมสร โดยคว้าถ้วยรางวัลสำคัญถึง 8 ใบตลอดระยะเวลา 16 ปีในฐานะผู้จัดการทีมของ ทอตนัมฮอตสเปอร์ และที่โดดเด่นที่สุดก็คือการนำทีมคว้าดับเบิลแชมป์ในฤดูกาล 1960-61
นกเค้าใหญ่
นกเค้าใหญ่ เป็นนกเค้าหรือนกฮูกขนาดใหญ่ มีลักษณะเด่น คือ จะงอยปากเหลือง ขนคิ้วยาวแลดูคล้ายมีหูหรือหงอนยาว มีขนปกคลุมขา นกเค้าในสกุลนี้ บางชนิดสามารถโฉบจับปลาจากผิวน้ำกินเป็นอาหารได้ ในชนิดและโตที่ใหญ่ที่สุด อาจมีความสูงเกิน 2 ฟุต และกางปีกได้กว้างถึง 6 ฟุต และยังสามารถบินข้ามช่องแคบอังกฤษได้ด้วย
เศษส่วน
เศษส่วนที่เทียบเท่ากัน
เศษส่วนที่เทียบเท่ากับอีกเศษส่วนหนึ่ง สามารถหาได้จากการคูณหรือการหารทั้งตัวเศษและตัวส่วนด้วยจำนวนที่เท่ากัน (ไม่จำเป็นต้องเป็นจำนวนเต็ม) เนื่องจากจำนวน n ที่คูณหรือหารทั้งตัวเศษและตัวส่วน คือเศษส่วน ที่มีค่าเท่ากับ 1 ดังนั้นปริมาณของเศษส่วนจึงไม่เปลี่ยนแปลง ตัวอย่างเช่น กำหนดเศษส่วน  เมื่อคูณด้วย 2 ทั้งตัวเศษและตัวส่วนจะได้ผลลัพธ์เป็น  ซึ่งยังคงมีปริมาณเท่ากับ  จึงกล่าวได้ว่า  เทียบเท่ากับ  เมื่อลองจินตนาการจะพบว่าสองในสี่ส่วนของเค้กหนึ่งก้อน ไม่แตกต่างจากการแบ่งเค้กครึ่งก้อน
เศษส่วนซ้อน
เศษส่วนซ้อน หรือ เศษซ้อน (complex/compound fraction) คือเศษส่วนที่มีตัวเศษหรือตัวส่วนเป็นเศษส่วนอื่น ตัวอย่างเช่น เป็นเศษส่วนซ้อน ในการลดรูปเศษส่วนซ้อนสามารถทำได้โดยการหารตัวเศษด้วยตัวส่วน เหมือนการหารธรรมดา ดังนั้น  จะมีค่าเท่ากับ  ÷  =  นอกจากนั้นตัวเศษหรือตัวส่วนสามารถเป็นนิพจน์ของเศษส่วนอื่นต่อๆ กันไปได้ อย่างเช่นเศษส่วนต่อเนื่อง (continued fraction)
การเปรียบเทียบค่า
สำหรับการเปรียบเทียบค่าของเศษส่วนนั้น หากตัวส่วนเท่ากันสามารถนำตัวเศษมาเปรียบเทียบกันได้เลย ถ้าส่วนไม่เท่ากันก็นำเศษไปคูณกับส่วนของอีกฝั่งและนำไปคูณทั้งสองจำนวนเหมือนกัน
พ.ศ. 840
พุทธศักราช 840 ใกล้เคียงกับ
ประเทศมอนเตเนโกร
มอนเตเนโกรมีเศรษฐกิจที่มีรายได้ปานกลางระดับบน เป็นสมาชิกของสหประชาชาติ เนโท องค์การการค้าโลก องค์การว่าด้วยความมั่นคงและความร่วมมือในยุโรป สภายุโรป และข้อตกลงการค้าเสรียุโรปกลาง มอนเตเนโกรยังเป็นสมาชิกผู้ก่อตั้งสหภาพเมดิเตอร์เรเนียน และอยู่ในขั้นตอนการเข้าร่วมสหภาพยุโรปตั้งแต่ปี 2012
สโมสรฟุตบอลนรา ยูไนเต็ด
สโมสรฟุตบอลนรา ยูไนเต็ด เป็นสโมสรฟุตบอลอาชีพในประเทศไทยโดยเป็นทีมจากจังหวัดนราธิวาส ปัจจุบันเล่นในไทยลีก 3 โซนภาคใต้
ยุคเริ่มต้น (สโมสรฟุตบอลจังหวัดนราธิวาส)
ทีมสโมสรฟุตบอลนรา ยูไนเต็ด ตัวแทนของจังหวัดนราธิวาส ในปัจจุบัน แต่เดิมเป็น ทีมชมรมฟุตบอลของสมาคมกีฬาจังหวัดนราธิวาส และได้เข้าร่วมแข่งขันฟุตบอลครั้งแรกในรายการกีฬาแห่งชาติ ราชบุรีเกมส์ ปี 2004 ต่อมาได้ร่วมแข่งขันฟุตบอลในรายการโปรเฟสชั่นแนลลีก ของการกีฬาแห่งประเทศไทย เป็นโต้โผใหญ่ของรายการ โดยใช้ชื่อ สโมสรฟุตบอลจังหวัดนราธิวาส ได้เข้าแข่งขันใน โปรเฟสชั่นแนลลีก ในฤดูกาล 2006
นกเค้าใหญ่แวโร
เป็นนกที่หากินในเวลากลางคืน โดยล่าเหยื่อเช่น นกและหนูขนาดเล็ก, กิ้งก่า, กบ, แมลงปีกแข็ง และแมลงชนิดต่าง ๆ มีเสียงร้อง กว๊อก, กว๊อก, กว๊อก-กว๊อกกกกกกกก กว๊อกกกกกกกก กว๊อน ในขณะที่ตัวเมียก็ส่งเสียงร้องคล้ายกันแต่มีเสียงที่แหลมสูงกว่า
แบล็ก & ไวต์
รายชื่อสัตว์ประหลาดในเกมส์
สเวน บอยเคอร์ท
ประวัติ
เขาเข้าสมทบทีมเอ็มเอสวีดุยส์บวร์กในช่วงฤดูร้อน ค.ศ. 2003 โดยเล่นร่วมกับทีมดังกล่าวสองฤดูกาลในดิวิชันที่สองของเยอรมัน และร่วมกับยูเนียนเบอ์ลินเข้าชิงถ้วยรางวัลในฤดูกาล 2000–01 (โดยเป็นฝ่ายแพ้ต่อผู้เข้าแข่งขันแชมเปียนส์ลีกอย่างสโมสรฟุตบอลชัลเคอ 04) เขาได้รับอนุญาตให้เป็นตัวแทนทีมชาติเยอรมันเข้าแข่งขันรายการยูฟ่าคัพ ฤดูกาล 2001–02 ที่ซึ่งทีมของเขาสามารถเข้าสู่รอบสอง หลังจากนั้นทางทีมก็จัดให้บอยเคอร์ทเป็นตัวเลือกแรกในการเป็นผู้รักษาประตู
กล้องไร้กระจก
ประวัติศาสตร์
หลังจากนั้นยอดขายกล้องไร้กระจกของทั้งสองบริษัทก็เพิ่มขึ้น โดยในช่วงครึ่งแรกของปี 2010 กล้องไร้กระจกมีสัดส่วนประมาณ 20% ของกล้องแบบเปลี่ยนเลนส์ได้ในตลาดญี่ปุ่น จากนั้นบริษัทอื่น ๆ ก็ได้เข้าสู่ตลาดกล้องไร้กระจกเช่นกัน เริ่มจากซัมซุงได้เปิดตัวเครื่องไร้กระจก APS-C รุ่น NX10 ในตลาดต่าง ๆ เช่น ในเกาหลีใต้และยุโรปตั้งแต่เดือนกุมภาพันธ์ 2010 และ โซนี่ ก็เปิดตัว APS-C ด้วยการเปิดตัวกล้องไร้กระจก NEX-5 และ NEX-3 ในเดือนมิถุนายน 2010 กล้องไร้กระจกคิดเป็นสัดส่วนถึง 32.5% ของกล้องแบบเปลี่ยนเลนส์ได้ในตลาดญี่ปุ่น
ฮิลลารี ฟิชเชอร์
ฮิลลารี ฟิชเชอร์ (Hillary Fisher, เกิด 5 มีนาคม ค.ศ.  1985 ) เป็นนายแบบชาวอเมริกัน จากรัฐจอร์เจีย
ไทยพรีเมียร์ลีก ฤดูกาล 2552
ภาพรวมก่อนการแข่งขัน
ก่อนหน้าที่การแข่งขันจะเริ่ม ทาง สมาคมฟุตบอลแห่งประเทศไทยฯ ได้มีนโยบายในการปรับปรุงการแข่งขันฟุตบอลอาชีพ ให้มีมาตรฐานสากลและได้รับการยอมรับ โดยได้มีการจัดตั้ง นิติบุคคลเพื่อทำการบริหาร และจัดการแข่งขันฟุตบอลอาชีพในประเทศไทยขึ้น จึงได้มีการจัดตั้ง บริษัท ไทยพรีเมียร์ลีก จำกัด ขึ้น โดยมี วิชิต แย้มบุญเรือง อดีตนัก ฟุตบอลทีมชาติไทย เป็นประธานกรรมการ และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารกิจการสโมสรฟุตบอลอาชีพให้ตามมาตรฐานตามที่ สมาพันธ์ฟุตบอลเอเชีย ได้วางไว้ โดยมีระเบียบหลักๆ ในการดำเนินการ ดังนี้
พ.ศ. 850
พุทธศักราช 850 ใกล้เคียงกับ
สีดา (เพลง)
"สีดา" เป็น ซิงเกิลหนึ่งจากอัลบั้ม อย่างลึกซึ้งแด่คุณคนพิเศษ ของ ดนุพล แก้วกาญจน์ ออกวางแผงเมื่อปี พ.ศ. 2532 โดย อารี อุไร นามปากกาของ สุรพล โทณะวณิก เป็นผู้แต่งคำร้อง ซึ่งสร้างจากเรื่องชีวิตจริงของ "ประโนตย์ วิเศษแพทย์" สาวประเภทสอง โดยกล่าวถึงโศกนาฏกรรมความรักอย่างลึกซึ้งระหว่างชาย 2 คน แต่สุดท้ายต้องจบลงด้วยอัตวินิตบาตกรรม เป็นเหตุการณ์ที่สร้างความซาบซึ้งจนเป็นข่าวคราวบนหน้าหนังสือพิมพ์ เมื่อปี พ.ศ. 2510 ชื่อสีดาในบทเพลง คือตัวละครในวรรณคดีไทยเรื่องรามเกียรติ์ ซึ่งประโนตย์เคยแสดงในช่วงเรียนวิชานาฏศิลป์ แม้ไม่อาจทำให้ท่วงท่าการร่ายรำของเธองดงามมากนัก แต่สิ่งที่ทำให้เธอโดดเด่นที่สุดคือเรื่องความสวยที่สามารถถ่ายทอดความงดงามของนางสีดาอย่างยากจะหาผู้ใดในขณะนั้นเทียบได้
เพลง สีดา ทำนองมาจากเค้าโครงของเพลง Marilyn et John ของ Vanessa Paradis โดยมี อภิไชย เย็นพูนสุข เป็นผู้เรียบเรียงเสียงประสาน และ เทวัญ ทรัพย์แสนยากร เป็นนักดนตรีรับเชิญ ถือเป็นเพลงหนึ่งของ แจ้ ที่มีแนวเนื้อหาต่างไปจากเพลงอื่นในอัลบั้มเดียวกัน
เบอร์เกอร์มังสวิรัติ
เบอร์เกอร์มังสวิรัติ (veggie burger) เป็นแฮมเบอร์เกอร์ชนิดที่ไม่มีเนื้อสัตว์ แต่อาจจะมีส่วนผสมของผลิตภัณฑ์อื่นจากสัตว์ เช่น ไข่ นม ไส้เบอร์เกอร์มังสวิรัติมักทำจากพืชผัก (เช่น ข้าวโพด) โปรตีนจากพืช (เช่น ถั่วเหลือง) ถั่ว เต้าหู้ เห็ด ธัญพืชหรือเมล็ดพืช เช่น ข้าวสาลี แฟลกซ์
พ.ศ. 853
พุทธศักราช 853 ใกล้เคียงกับ
หัวเว่ย
ในปี 2010 หัวเว่ยได้รับการจัดอันดับให้อยู่ใน 500 บริษัทใหญ่ของนิตยสารฟอร์จูน ด้วยยอดขาย 21.8 พันล้านดอลลาร์สหรัฐ และกำไรสุทธิ 2.67 พันล้านดอลลาร์สหรัฐ ปัจจุบันบริษัทยังเป็นบริษัทจำกัด ที่ไม่เสนอขายหุ้นต่อประชาชนทั่วไป แต่กระจายหุ้นให้เฉพาะกับพนักงานบริษัท
ชิโซไมโคไฟตา
ชิโซไมโคไฟตา (Schizomycophyta) เป็นไฟลัมในอาณาจักรมอเนอรา สมาชิกที่เด่นคือแบคทีเรีย
การเปลี่ยนผ่านสู่โทรทัศน์ระบบดิจิทัล
เปลี่ยนผ่านเสร็จสมบูรณ์; โทรทัศน์ระบบแอนะล็อกทั้งหมดยุติการออกอากาศลง
อยู่ระหว่างการเปลี่ยนผ่าน; ออกอากาศโทรทัศน์ทั้งระบบแอนะล็อกและดิจิทัล
ไม่มีข้อมูล]] การเปลี่ยนผ่านสู่โทรทัศน์ระบบดิจิทัล (Digital television transition, Digital switchover (DSO) หรือ Digital migration) หรือ การยุติการออกอากาศโทรทัศน์ระบบแอนะล็อก (Analog switch-off (ASO), Analog shutdown) เป็นกระบวนการที่เทคโนโลยีการแพร่สัญญาณโทรทัศน์ระบบแอนะล็อกถูกเปลี่ยนผ่านและแทนที่ด้วยโทรทัศน์ระบบดิจิทัล ดำเนินการโดยแต่ละประเทศในตารางเวลาที่แตกต่างกัน ซึ่งส่วนใหญ่เกี่ยวข้องกับการเปลี่ยนแปลงโครงสร้างพื้นฐานการแพร่ภาพโทรทัศน์ภาคพื้นดิน จากระบบแอนะล็อกเป็นระบบดิจิทัล โดยมีประโยชน์หลักคือ การเพิ่มความถี่ในคลื่นความถี่วิทยุ และต้นทุนการออกอากาศที่ลดลง รวมทั้งคุณภาพการรับชมที่ดีขึ้นสำหรับผู้บริโภค
กระบวนการเปลี่ยนผ่านสู่โทรทัศน์ระบบดิจิทัลกำลังดำเนินการตามกำหนดเวลาที่แตกต่างกันในประเทศต่าง ๆ ในบางประเทศมีการดำเนินการตามขั้นตอน เช่น ประเทศออสเตรเลีย ประเทศอินเดีย หรือประเทศเม็กซิโก ซึ่งแต่ละประเทศจะมีวันที่ที่จะยุติการออกอากาศโทรทัศน์ระบบแอนะล็อกที่แยกออกจากกัน ในประเทศอื่น ๆ ทั้งประเทศจะยุติการออกอากาศทันทีในวันเดียว เช่น ประเทศเนเธอร์แลนด์ ในวันที่ 3 สิงหาคม ค.ศ. 2003 เบอร์ลิน ในประเทศเยอรมนี กลายเป็นเมืองแรกของโลกที่ยุติการออกอากาศโทรทัศน์ระบบอนาล็อก ประเทศลักเซมเบิร์กเป็นประเทศแรกที่ดำเนินการเปลี่ยนผ่านเสร็จสมบูรณ์ในเดือนกันยายน ค.ศ. 2006
ดาวเทียมและเคเบิล
ในประเทศที่มีการใช้งานโทรทัศน์ภาคพื้นดินเพียงเล็กน้อย การย้ายข้อมูลไปยังทีวีดาวเทียมหรือเคเบิลทีวีแบบดิจิทัลเป็นที่ตระหนักมากขึ้น ตัวอย่างเช่น ในฃ|ประเทศสวิตเซอร์แลนด์ หรือสหรัฐอาหรับเอมิเรตส์ ซึ่งมีการใช้งานโทรทัศน์ภาคพื้นดินน้อย ประชากรทั่วไปจึงไม่ได้สังเกตเห็นการเปลี่ยนผ่านในโทรทัศน์ภาคพื้นดิน แต่ในประเทศที่โทรทัศน์ภาคพื้นดินเป็นช่องทางการรับชมโทรทัศน์ที่โดดเด่น เช่น ประเทศญี่ปุ่น ประเทศสเปน หรือประเทศไทย การเปลี่ยนผ่านแบบนี้จะเป็นเรื่องใหญ่ เนื่องจากส่งผลกระทบต่อประชากรส่วนใหญ่